Dumoulin utklasset feltet
Før etappen var Froome 47 sekunder foran Adam Yates, 54 sekunder foran Nairo Quintana og 56 sekunder foran Bauke Mollema etter at en jury hadde bestemt at gårsdagens tider ble nullstilt. Briten tok viktige sekunder på alle sammenlagtkanonene etter nok en solid etappe. Men ingen kunne gjøre noe med Tom Dumoulin. Nederlenderen var råsterk og utklasset resten av feltet når han tok årets andre Tour de France-seier. – Du prater med en veldig glad mann og en veldig trist mann. Jeg våknet til de triste nyhetene. Det var viktig at vi kjørte i dag og det er viktig at vi ikke lar terrorister bestemme hvordan vi skal leve i vårt samfunn, sier Dumoulin etter målgang. Alt om etappen her: Vi fulgte etappen minutt for minutt i vårt Tour-studio Froome kom inn drøye minuttet bak nederlenderen på en andreplass og knuste konkurrentene i kampen om den gule trøya. Han økte blant annet med over to minutter til sin argeste rival, Nairo Quintana. Colombianeren detter ned på fjerdeplass i kampen om sammenlagttrøya og er 2.59 bak Froome. Briten endte 51 sekunder foran Mollema, som nå er . – Det er fortsatt ikke avgjort hvem som vinner årets Tour de France. Bauke Mollema har kommet som et skudd inn på den listen, sier TV 2s Johan Kaggestad. Nelson Oliveira ledet store deler av dagen, men portugiseren endte til slutt på en tredjeplass.Edvald Boasson Hagen gjorde sin beste tempo i Tour de France-sammenheng siden 2011. Da kom Boasson Hagen på 11. plass. Rudsbygdingen kom til slutt på en 13. plass. 2.34 bak Dumoulin. – Jeg hadde lyst til å kjøre så hardt jeg kunne for å forberede meg på best mulig til OL. Jeg åpnet nok i overkant hardt, men det var greit å få en gjennomkjøring. Det er langt ute i Tour de France nå og det var en tøff avslutning, men det var greit nok. Det ble i overkant på flatene og mot slutten der, men det var ikke overraskende, sier Boasson Hagen til TV 2. Vegard Breen endte 5.11 bak Dumoulin, mens Sondre Holst Enger endte 7.30 bak. Alexander Kristoff hadde store tekniske problemer underveis. Etter å ha byttet sykkel, ikke hatt drikkeflaske på den nye sykkelen og uten fungerende puls- og wattmåler endte Katjusja-rytteren hele åtte minutter og 31 sekunder bak Dumoulin.
Ingen var i nærheten av Tom Dumoulin på dagens tempoetappe.